EU očekuje priliv imigranata
Južne članice EU zahtevaju snažniji angažman svih evropskih država na rešavanju talasa imigranata sa severa Afrike
Šta činiti sa sve većim valom imigranata sa sjevera Afrike i kako se pripremiti na najgori libijski scenario, pitaju se danas evropski ministri unutrašnjih poslova, nakon što je u pogon osmatranja južnih evropskih granica stavljena i zajednička agencija Frontex i što, prema nekim procjenama, samo u Libiji na ilegalni put prema Evropi čeka gotovo million imigranata iz cijele Afrike. Ministar unutrašnjih poslova Italije Roberto Maroni, koji je za iskrcavanje imigranata iz Tunisa na isturenom italijanskom ostrvu Lampeduzi prošle sedmice rekao da je “ biblijskih razmjera”, branio je danas stav, govoreći da najgore tek treba očekivati: “ U najblažem od loših scenarija, moglo bi se očekivati 300 hiljada imigranata na evropskim granicama, plaše se u Italiji gdje su, zajedno sa ostatakom južnih država Unije, Španijom, Grčkom, Kiprom i Maltom, predočili ostalim kolegama prijedlog reorganizacije evropskog sistema azila. To podrazumjeva dodatna ulaganja svih u Uniji, na šta su Švedjani posebno osjetljivi, tvrdeći da su oni, u tišini, podnijeli i podnose mnogo veći teret imigracije, kaže ministar unutrašnjih poslova Švedske, Tobias Bilstrom. Enormna je razlika u broju imigranata koji su tokom zapadnobalkanskih ratova došli u Njemačku sa onima što su se iskrcali na Lampeduzi, navela je njemačkog ministra unutrašnjih poslova Tomaza de Maizer. Ministri su danas, poput njihovih kolega iz domena vanjskih poslova, par dana ranije potvrdili kako je neophodno saradjivati na evropskom nivou i probleme oko pojačane imigracije zajednički rješavati. Evropska agencija za kontrolu granica, Frontex, je sačinila nekoliko mogućih scenarija akcije ali, kako je večeras saopšteno, još uvijek ne zvone zvona na uzbunu- pratiće se situacija u Libiji i ostatku regiona i na nju adekvatno reagovati. Što se tiče zapadnobalkanskog regiona, potvrdjeno je kako je komesarka za unutrašnje poslove, Malmstrom, informisala ministre o toku bezviznog režima sa prostorom Zapadnog Balkana. U najkraćem, ocjene su pozitivne, uz nekoliko izuzetaka na koje će Komisija posebno obratiti pažnju. Niko nije pominjao pozive na uvodjenje mehanizma privremenog stavljanja van snage bezviznog režima, a detaljniji izvještaj o njegovom korištenju od strane stanovnika regiona je najavljen za jun ove godine.